b'\n_START_ARTICLE_\nHelenelunds IK\n_START_SECTION_\nHistoria\n_START_PARAGRAPH_\nHelenelunds IK perustettiin vuonna 1928 alun perin IK Stj\xc3\xa4rnan-nimell\xc3\xa4, mutta seura vaihto nimekseen Helenelunds IK vuonna 1929. Seuran toiminta-alue on Tukholman pohjoispuoolinen Sollentunan alue._NEWLINE_Seuran lajeja ovat olleet yleisurheilu, nyrkkeily, j\xc3\xa4\xc3\xa4pallo, jalkapallo ja hiihto. My\xc3\xb6hemmin my\xc3\xb6s j\xc3\xa4\xc3\xa4kiekko ja p\xc3\xb6yt\xc3\xa4tennis. 1990-luvulla lajeihin tuli viel\xc3\xa4 salibandy. Nyky\xc3\xa4\xc3\xa4n seura on keskittynyt j\xc3\xa4\xc3\xa4palloon. Seura jakautui 1990-luvulla Helenelunds IK Footboll- ja Helenelunds IK Bandy-seuroiksi. Helenelunds IK Football yhdistyi edelleen IFK Sollentunan kanssa vuonna 2008 ja muodosti Sollentuna Fotboll IF:n ja jatkofuusioiden my\xc3\xb6t\xc3\xa4 Sollentuna FK:ksi._NEWLINE_Helenelunds IK pelasi ensimm\xc3\xa4isen kerran toiseksi korkeinta sarjaa kaudella 1976-1977, joka silloin oli Bandytv\xc3\xa5an-nimell\xc3\xa4. Seura pelasi 1980-luvulla kolmanneksi korkeinta eli Divisioona 2:ta ja toiseksi korkeinta eli Divisioona 1:t\xc3\xa4. Seura karsi ylemp\xc3\xa4\xc3\xa4n sarjaan eli silloiseen Allsvenskaniin kausina 1979-1980, 1980-1981, 1985-86, 1991-1992 sek\xc3\xa4 jokainen kausi kaudesta 1997-1998 alkaen kaudelle 2003-2004.\n_START_SECTION_\nSeura 2000-luvulla\n_START_PARAGRAPH_\nEnnen kautta 2002 Helenelunds IK yhdistyi tukholmalaisen AIK Bandyn kanssa ja pelasi HIK/AIK-nimell\xc3\xa4 toiseksi korkeinta sarjaa eli Divisioona 1:t\xc3\xa4. Yhdistyminen ei onnistunut, ja niinp\xc3\xa4 Helenelunds IK jatkoi pelaamista kaudella 2003-2004 2. Divisioonaa. Kaudella 2007-2008 seura pelasi j\xc3\xa4lleen toiseksi korkeinta sarjaa eli nykyist\xc3\xa4 Allsvenskania. Seura pysyi sarjassa, mutta seuraavana kautena seura putosi Allsvenskanista. Seuraavan kerran Helenelunds IK nousi Allsvenskaniin kaudeksi 2015-2016.'